Ηλεκτροκίνητα Λεωφορεία Περιοχής Αθηνών Πειραιώς

thumb|right|Τρόλεϊ στην γραμμή 19
Η **Η.Λ.Π.Α.Π.** «*Ηλεκτροκίνητα Λεωφορεία Περιοχής Αθηνών Πειραιώς»* ιδρύθηκε έπειτα από την εξαγορά της Ηλεκτρικής Εταιρίας Μεταφορών (Η.Ε.Μ.) στις 14 Δεκεμβρίου του 1970 και εποπτευόταν από το Υπουργείο Μεταφορών και Επικοινωνιών. Το συνολικό δίκτυο της είχε έκταση 404 χιλιόμετρα και διέθετε 19 γραμμές στο πολεοδομικό συγκρότημα Αθηνών-Πειραιώς και στόλο 356 τρόλεϊ αντιρρυπαντικής τεχνολογίας.

Τα πρώτα τρόλεϊ τέθηκαν σε λειτουργία στην πόλη του Πειραιά το 1948 (γραμμή 20, που αντικατέστησε την αντίστοιχη γραμμή του τραμ που καταργήθηκε το 1937) στην συνοικία Καστέλλα, ενώ μετά από πέντε χρόνια επιτυχημένης πορείας της εταιρείας λειτούργησε και η πρώτη γραμμή στην Αθήνα εξυπηρετώντας τη διαδρομή Πατήσια-Αμπελόκηποι. Οι γραμμές 1 (πρώην γραμμές τραμ 1 & 5), 2, 3, 6, 7, 9, 12 (πρώην γραμμές τραμ 11 & 12), 13, 14, 20 και 21 (πρώην γραμμή τραμ 4), σε διαχρονική πορεία, αποτελούν συνέχεια, με επεκτάσεις, των παλαιών τροχιοδρομικών γραμμών που υπήρξαν έως το 1960.

Τον Ιούλιο του 2011 απορροφήθηκε από την εταιρεία **[[Οδικές Συγκοινωνίες]]** (Ο.ΣΥ. Μ.Α.Ε.).

Τον Ιούλιο του 2025, και ενώ η ΟΣΥ ετοιμαζόταν να εκσυγχρονίσει το εναέριο δίκτυο και τον στόλο των τρόλεϊ, ανακοινώθηκε ξαφνικά από τον Αναπληρωτή Υπουργό Υποδομών και Μεταφορών, Κωνσταντίνο Κυρανάκη, η πλήρης και άμεση κατάργηση του μέσου και το ξήλωμα του ενάεριου δικτύου ηλεκτροδότησης του. Κατόπιν αντιδράσεων από πολλά διαφορετικά μέτωπα, η κατάργηση επιβραδύνθηκε και αποφασίστηκε να γίνει σταδικά και όχι ολοκληρωτικά. Τελικά το ξήλωμα ξεκίνησε την Κυριακή 7 Δεκεμβρίου από το σημείο που τέμνονται τα καλώδια του τρόλεϊ με αυτά του τραμ στην Ακτή Μιαούλη. 
μικρογραφία|250x250εσ|Σύμβολο του ΟΑΣΑ για τα τρόλεϊ

## Ιστορία
Τον Οκτώβριο του 1925, ξεκίνησε από το καθεστώς του Παγκάλου, η εκπόνηση ενός σχεδίου για την αναδιάρθρωση των συγκοινωνιών στο λεκανοπέδιο με τις εταιρείες **[[Σιδηρόδρομος Αθηνών - Πειραιώς|Σιδηρόδρομοι Αθηνών-Πειραιώς]]**, **[[Σιδηρόδρομοι Αττικής]]** και  **Εταιρεία Τροχιοδρόμων Αθηνών-Πειραιώς και Περιχώρων (**ΕΤΑΠΠ), να συνάπτουν μνημόνιο συνεργασίας με τη βρετανική εταιρεία, Πάουερ. Την 1 Απριλίου 1926 ιδρύεται Ηλεκτρική Εταιρεία Μεταφορών (ΗΕΜ) και οι Ελληνικοί Ηλεκτρικοί Σιδηρόδρομοι (ΕΗΣ), απ' όπου και η γραμμή 1 του μετρό διατηρεί και το όνομα Η*λεκτρικός*. Το κύριο έργο της ΗΕΜ με κεφάλαιο 340000 στερλίνες με ονομαστική αξία μετοχής 1 στερλίνα έκαστη. Έργο αποτελεί η εκμετάλλευση της σιδηροδρομικής γραμμής Αθήνα - Κηφισιά, καθώς και των τροχιοδρομικών γραμμών της Αθήνας πλην του Πειραιά και του παραλιακού μετώπου. Το 1938, η ΗΕΜ, προχώρησε σε παραγγελία κατασκευής δώδεκα τρόλλεϊ από την ιταλική κοινοπραξία Fiat/CGE, συνολικής χωρητικότητος τριάντα ανθρώπων. Τον Οκτώβριο του 1939, έφθασαν στην Ελλάδα. Στις 23 Ιουλίου 1954 η ΗΕΜ παραχωρεί το δικαίωμα εκμετάλλευσης, αλλά και ηλεκτροκίνησης της γραμμής από το κομμάτι από την Πλατεία Αττικής μέχρι Κηφισιά, διακόπτοντας έτσι το σιδηροδρομικό έργο και διαχειρίζεται πλέον μόνο το υλικό. τη διετία 1954 - 1955  αρχίζει η απόσυρση των παλαιών συρμών και ο σχεδιασμός πέντε νέων γραμμών στην Αθήνα με δρομολόγηση ογδόντα συρμών, ιταλικής κατασκευή. Την περίοδο 1961-1968 κατασκευάζονται επτά νέες γραμμές με δρομολόγηση 47 οχημάτων.

Στις 14 Δεκεμβρίου 1970 με το Ν.Δ. 768/70, η εταιρεία εξαγοράζεται από το ελληνικό δημόσιο και μετονομάζεται σε Ηλεκτροκίνητα Λεωφορεία Περιοχής Αθηνών-Πειραιώς (ΗΛΠΑΠ), ως Νομικό Πρόσωπο Ιδιωτικού Δικαίου. Με το ΦΕΚ 1454/B/2011, η εταιρεία συγχωνεύεται με την Εταιρεία Θερμικών Λεωφορείων και σχηματίζουν την Οδικές Συγκοινωνίες.

Από την Κυριακή 1 Δεκεμβρίου 2025 αρχίζει η σταδιακή απόσυρση των τρόλεϊ, για αρχή με μεικτή δρομολόγηση ηλεκτροκίνητων λεωφορείων (τρόλεϊ) και ηλεκτρικών-μπαταριοκίνητων λεωφορείων Yutong E12 για έξι ημέρες στις γραμμές τρόλεϊ του Πειραιά (16, 17, 20). Το Σάββατο 6 Δεκεμβρίου οι γραμμές 17 και 20 επανδρώθηκαν αποκλειστικά με λεωφορεία Yutong E12, ενώ το πρωί της Κυριακής 7 Δεκεμβρίου, παρουσία του αναπληρωτή υπουργού Κωνσταντίνου Κυρανάκη και του Δήμαρχου Πειραιά Γιάννη Μώραλη, ξεκίνησε το ξήλωμα των καλωδίων από συνεργείο της ΟΣΥ.

Ως τα τέλη του 2027 θα αρχίσει η ανανέωση του στόλου των τρόλει, με οχήματα νέας τεχνολογίας IMC, που μπορούν σε ορισμένα σημεία του δικτύου να κινούνται χωρίς σύρματα.

## Γραμμές Τρόλεϊ
Οι 20 γραμμές τρόλεϊ της Αθήνας, εκ των οποίων είναι ενεργές οι 18, από τις 6/12/2025:

## Αμαξοστάσια
* Πέτρου Ράλλη
* Κόκκινος Μύλος
* Αττική
* Αγιά Τριάδα Κεραμεικού (κατηργήθη)
* Νέου Φαλήρου

## Παραπομπές


Κατηγορία:Μεταφορές στην Αθήνα